ປະຊາຊົນ ທົ່ວໂລກ ສະຫຼອງ ວັນກຳມະກອນ ດ້ວຍການເດີນຂະບວນ
ໃນປະເທດ ສະຫະລັດ, ຈັດການຊຸມນຸມກັນ ​ໃນວັນກຳມະກອນ ໄດ້ຖືກປ່ຽນຈາກກຳມະກອນ ໄປເປັນພວກ​ຄົນ​ເຂົ້າ​ເມືອງ.
ວັນຈັນມື້ນີ້ແມ່ນວັນກຳມະກອນ, ເຊິ່ງຮູ້ຈັກກັນທົ່ວໂລກໃນຖານະວັນທີ່ບັນດາກຳມະກອນ ຜູ້ອອກແຮງງານ ແລະ ນັກເຄື່ອນໄຫວພາກັນເດີນຂະບວນຕາມຖະໜົນ ແລະ ເຕົ້າໂຮມ ກັນຢູ່ໃຈກາງຕົວເມືອງເພື່ອສະແດງຄວາມເຄົາລົບຕໍ່ບັນດາຜູ້ອອກແຮງງານໃນທົ່ວໂລກ ວັນພັກດັ່ງກ່າວ ຍັງເປັນທີ່ຮູ້ຈັກໃນຖານະວັນກຳມະກອນສາກົນ ແລະ ວັນແຮງງານ ຕຳຫຼວດໃນນະຄອນອິສຕັນບູລ ໄດ້ຈັບກຸມພວກປະທ້ວງຈຳນວນຫຼາຍສິບຄົນ ຜູ້ທີ່ໄດ້ພະ ຍາຍາມຕໍ່ຕ້ານ ການຫ້າມບໍ່ໃຫ້ມີການຈັດງານວັນກຳມະກອນ ຢູ່ທີ່ຈະຕຸລັດ Taksim ທີ່ ມີຊື່ສຽງ ຈະຕຸລັດດັ່ງກ່າວໄດ້ຖືກກີດກັ້ນເປັນປີທີສາມລຽນຕິດແລ້ວ ແນວໃດກໍຕາມຕົວ ແທນກຸ່ມນ້ອຍຂອງສະຫະພັນກຳມະບານ ໄດ້ຮັບອະນຸຍາດໃຫ້ວາງພວງມາລາຢູ່ອານຸສາ ວະລີບ່ອນທີ່ປະຊາຊົນ 34 ຄົນໄດ້ຖືກຂ້າຕາຍໃນເຫດການວັນກຳມະກອນເມື່ອປີ 1977 ສະຫະພັນກຳມະບານກຣິສກໍໄດ້ສະເຫຼີມສະຫຼອງວັນກຳມະກອນດ້ວຍການຮຽກຮ້ອງໃຫ້ ມີການປະທ້ວງທົ່ວປະເທດ 24 ຊົ່ວໂມງ ໃນຂະນະທີ່ປະເທດໄດ້ຮັບເອົາມາດຕະການປະ ຢັດມັດທະຍັດ ວາງໂດຍ ຜູ້ໃຫ້ເງິນຊ່ວຍເຫຼືອ ບັນດາກຳມະກອນ ແລະ ສະມາຊິກສະຫະພັນໃນປະເທດ ຟີລິບປິນ ໄດ້ເຫຼີມສະຫຼອງວັນ ກຳມະກອນດ້ວຍການເດີນຂະບວນຕາມຖະໜົນຕ່າງໆຢູ່ນະຄອນຫຼວງ ມະນີລາ ກຸ່ມສິດ ທິປົກປ້ອງສິດທິກຳມະກອນ ແລະ ສະຫະພັນກຳມະບານຕ່າງໆ ກໍມີກຳນົດຈະຈັດການ ຊຸມນຸມທົ່ວນະຄອນຫຼວງ ມະນີລາ ເຊັ່ນກັນ ບັນດາກຳມະກອນ ອິນໂດເນເຊຍ ກໍໄດ້ເດີນຂະບວນ ຢູ່ທ້ອງຖະໜົນຂອງນະຄອນຫຼວງ ຈາກາຕາ ໃນວັນຈັນມື້ນີ້ ກຳມະກອນອີກຫຼາຍກວ່າພັນຄົນແມ່ນຄາດວ່າ ຈະເຂົ້າຮ່ວມ ໃນການຊຸມນຸມຕອນແລງຂອງມື້ນີ້ ຄູ່ແຂ່ງຂັນໃນການເລືອກຕັ້ງປະທານາທິບໍດີຂອງ ຝຣັ່ງ, ຜູ້ນຳໜ້າໃນການແຂ່ງຂັນ ທີ່ມີ ແນວທາງການເມືອງເປັນກາງ ທ່ານ Emanuel Macron ແລະ ຜູ້ທ້າຊິງທີ່ນິຍົມແນວ ທາງຂວາຈັດ ທ່ານນາງ Marine Le Pen ຈະຈັດການຊຸມນຸມແຂ່ງຂັນກັນຂອງພວກ ເພິ່ນໃນວັນຈັນມື້ນີ້ ນອກນັ້ນ ຍັງຈະມີການປະທ້ວງຕໍ່ຕ້ານຜູ້ລົງແຂ່ງຂັນທັງສອງທ່ານ ເຊັ່ນກັນ ໃນປະເທດ ສະຫະລັດ, ຈຸດການຊຸມນຸມກັນໃນວັນກຳມະກອນ ໄດ້ຖືກປ່ຽນຈາກກຳມະ ກອນໄປເປັນພວກຄົນເຂົ້າເມືອງ ປະຊາຊົນຫຼາຍສິບພັນຄົນແມ່ນຄາດວ່າຈະສະເຫຼີມສະ ຫຼອງວັນດັ່ງກ່າວຈາກນະຄອນ ນິວຢອກ ຫາ ນະຄອນ ລອສ ແອນຈີເລັສ ເພື່ອປະທ້ວງ ການເພັ່ງເລັ່ງ ທີ່ຈະເພີ່ມການເນລະເທດ ຂອງປະທານາທິບໍດີ ດໍໂນລ ທຣຳ ອົງການຈັດ ຕັ້ງຕ່າງໆໄດ້ຮຽກຮ້ອງໃຫ້ມີການປະທ້ວງຄົນເຂົ້າເມືອງໃນບາງຕົວເມືອງ ເພື່ອສະແດງ ໃຫ້ປະຊາຊົນ ອາເມຣິກັນ ຮູ້ວ່າ ວັນທີ່ບໍ່ມີພວກຄົນເຂົ້າເມືອງແລ້ວຈະເປັນຄືແນວໃດ